Diari Oficial de la Generalitat Valenciana


Sumari del DOGV 1508, del 21-03-1991 (1991/820651)

ORDRE de 28 de febrer de 1991, de la Conselleria d'Indústria, Comerç i Turisme, per la qual es modifica l'Ordre de 27 de juny de 1990, sobre concessió d'ajudes en matèria de formació en el sector turisme.
------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1991/02/28/(1)/dof/vci/html**

### Dades del document

Número de DOGV
:   1508

Data del DOGV
:   21-03-1991

Secció del DOGV
:   DISPOSICIONS GENERALS

Número del document
:   1991/820651


Data del document
:   28-02-1991

Organisme emissor
:   Conselleria d'Indústria, Comerç i Turisme

Tipus de document
:   Ordre

Anàlisi jurídica

Ordre de 28 de febrer de 1991, de la Conselleria d'Indústria, Comerç i Turisme, per la qual es modifica l'Ordre de 27 de juny de 1990, sobre concessió d'ajudes en matèria de formació en el sector turisme.  
Publicada l?Ordre de 27 de juny de 1990, de la Conselleria d'Indústria, Comerç i Turisme, sobre concessió d'ajudes en matèria de formació en el sector turisme, i essent necessari procedir a la modificació de determinats articles per tal d'adaptar-la a la nova normativa en matèria de subvencions, com també a clarificar extrems amb relació a la documentació que han de presentar les persones interessades, aquesta Conselleria d?Indústria, ComerQ i Turisme  
ORDENE  
Article únic  
Es modifiquen els articles 4, 7 i 8 de l?Ordre de 27 de juny de 1990, de la Conselleria d'Indústria, Comerç i Turisme, que queden redactats com segueix:  
Article quart  
1. Les sol·licituds es presentaran en la Direcció General de Turisme o en els Serveis Territorials de Turisme corresponents, acompanyades de la documentació següent:  
1.1. Sol·licituds per a accions formatives:  
a) Instància en imprés normalitzat, facilitat per la Direcció General de Turisme o pels Serveis Territorials de Turisme corresponents.  
b) Documentació acreditativa de la identificació de la persona sol·licitant:  
- Si és persona física: fotocòpia del DNI.  
- Si és persona jurídica: documents que acrediten la representació amb què actua i DNI, acompanyats d'escriptures de constitució i/o estatuts, en els casos en què se sol·licite per primera vegada aquest tipus d'ajudes.  
c) Memòria explicativa i objectius de les activitats o del projecte a realitzar, que haurà de contenir els extrems següents:  
Programa docent del curs i desenvolupament del temari.  
- Relació del personal docent que impartesca el curs, explicant-ne el currículum de forma sintetitzada.  
- Pressupost de l'acció formativa, fent referència a les següents partides de despesa: docència, material, locals, despeses d'organització i coordinació, dietes i desplaçaments si cal, etc. Aportació de l'alumnat i de l?entitat organitzadora.  
- Alumnat a qui va dirigit i nombre de places.  
- Dates de realització, horari i calendari.  
- Lloc de realització.  
d) Justificació del compliment de les obligacions fiscals i de seguretat social.  
1.2. Sol·licituds per a inversions en infrastructura:  
a) Instància en imprés normalitzat, facilitat per la Direcció General de Turisme o pels Serveis Territorials de Turisme corresponents.  
b) Documentació acreditativa de la identificació de la persona sol·licitant:  
- Si és persona física: fotocòpia del DNI.  
- Si és persona jurídica: documents que acrediten la representació amb què actua i DNI, acompanyats d'escriptures de constitució i/o estatuts, en els casos en què se sol·licite per primera vegada aquest tipus d'ajudes.  
c) Memòria explicativa del projecte d'inversió a realitzar, referida tant al punt de vista arquitectònic com a la seua repercussió en els serveis de formació a prestar.  
d) Pressupost del projecte total a realitzar, amb el corresponent desglossament de despeses i els terminis d'execució. Si no es preveu l'acabament del projecte en l'any en què se sol·licita l'ajuda, cal presentar un desglossament del pressupost amb càrrec a futures anualitats.  
e) Acreditació documental d'haver sol·licitat llicència municipal d'obres i d'obertura, si cal.  
f) Justificació del compliment de les obligacions fiscals i de la seguretat social.  
1.3. Sol·licituds per a la realització de programes de qualitat i altres projectes no contemplats en els punts anteriors:  
a) Instància en imprés normalitzat, facilitat per la Direcció General de Turisme o pels Serveis Territorials de Turisme corresponents.  
b) Documentació acreditativa de la identificació de la persona sol·licitant:  
- Si és persona física: fotocòpia del DNI.  
- Si és persona jurídica: documents que acrediten la representació amb què actua i DNI, acompanyats d'escriptures de constitució o estatuts, en els casos en què se sol·licite per primera vegada aquest tipus d'ajudes.  
c) Memòria explicativa del programa o projecte i pressupost total amb el corresponent desglossament de despeses i terminis d'execució, si cal.  
d) Justificació del compliment de les obligacions fiscals i de seguretat social.  
2. Els sol·licitants hauran de comunicar si existeixen o s'han sol·licitat unes altres ajudes o subvencions per a la mateixa finalitat, procedents de qualsevol Administració o Ens Públic.  
3. La Direcció General de Turisme podrà requerir de la persona sol·licitant qualsevol altra dada, document i informe complementari que resulten necessaris per a la resolució de l?expedient.  
4. El termini de presentació de sol·licituds per a cada exercici pressupostari s'establirà per Resolució de la Direcció General de Turisme.  
Article seté  
1. La liquidació de les ajudes s'efectuarà, prèvia justificació de la realització del projecte, en la seua totalitat o en les fases previstes, d'acord amb la sol·licitud presentada i en els termes continguts en la resolució de concessió de l'ajuda.  
2. Amb caràcter excepcional, podrà anticipar-se el pagament de l'ajuda amb anterioritat a la realització del projecte, prèvia presentació per part del beneficiari de garantia suficient en la forma i quantia que així es determine.  
3. La liquidació de les ajudes concedides a les Corporacions Locals, es realitzarà d?acord amb el que estableix la corresponent Llei de Pressupostos.  
4. La Direcció General de Turisme realitzarà el control i el seguiment dels projectes per mig de les inspeccions que estime necessàries, i emetrà el certificat final d?acord amb els objectius del projecte aprovat, que servirà de base per a la tramitació del corresponent expedient de liquidació de la subvenció concedida.  
Article vuité  
1. La Direcció General de Turisme podrà invocar l?incompliment de les obligacions contretes per part del beneficiari durant els cinc anys següents a l?execució del projecte.  
2. L'incompliment, per part del beneficiari, de qualsevol dels requisits, condicions i altres circumstàncies que donaren lloc a l'atorgament de la subvenció, o la falta de justificació de la realització del projecte, provocarà la incoació, per la Direcció General de Turisme del corresponent expedient que podrà finalitzar amb la revocació de la subvenció i l?obligació de reintegrar les ajudes percebudes.  
DISPOSICIO TRANSITORIA  
El termini de presentació de sol·licituds per a l'exercici 1991, finalitzarà el 30 d'abril de 1991; s'hi podran acollir a les ajudes previstes, tots aquells projectes que s'hagen iniciat amb posterioritat a l'1 de gener de 1991.  
DISPOSICIO FINAL  
Aquesta ordre vigirà el dia en què es publique en el Diari Oficial de la Generalitat Valenciana.  
València, 28 de febrer de 1991.  
El Conseller d'Indústria, Comerç i Turisme,   
ANDRES GARCIA RECHE


Còpia Permalink ELI